REPUBLIKA HRVATSKA

OSNOVNA ŠKOLA IVANSKA

Ulica Petra Preradovića 2, Ivanska

Tel.fax:043/227-560, 043/227-567

e-mail:ured@os-ivanska.skole.hr

KLASA: 400-04/24-01/02

URBROJ: 2103-10-06-01-24-7

Ivanska, 20.06.2024.

**OBRAZLOŽENJE I. REBALANSA**

**FINANCIJSKOG PLANA ZA 2024.GODINU**

**OŠ IVANSKA**

DJELOKRUG RADA: Osnovnoškolsko obrazovanje je primarni djelokrug rada.

Uz obrazovanje učenika organiziran je i rad po slijedećim organizacijskim cjelinama:

* Školska kuhinja u Ivanskoj
* Školsko-sportska dvorana
* Stambeni dio
* Školsko-sportski klub „Ivan Obrljan“
* Ministarstvo znanosti i obrazovanja
* Izvanučionična nastava
* Udžbenici
* Erasmus+
* Ostala vlastita mjesta prihoda/troška

Za 2024. godinu usvojen je Financijski plan na sjednici Školskog odbora dana 30.10.2023 godine. Plan je uravnotežen, a sastavljen je u skladu sa limitima odobrenim od osnivača – Bjelovarsko-bilogorske županije – proračunska sredstva i planom vlastitih sredstava – vanproračunska sredstva.

|  |  |  |  |  |
| --- | --- | --- | --- | --- |
| R.br. |  | Plan 2024. | Razlika | Novi plan 2024. |
| 6. | PRIHODI POSLOVANJA  | 962.674 | 35.320 | 997.994 |
| 3. | RASHODI POSLOVANJA | 948.444 | 48.437 | 996.881 |
| 3. | RASHODI ZA NABAVU NEF.IMOVINE | 14.230 | 11.377 | 25.607 |
|  | Razlika višak/manjak |  | 24.494 | 24.494 |

Ukupni rashodi i izdatci I. Rebalansa financijskog plana za 2024. su 1.022.488 eura, a dok su ukupni prihodi i primitci I. Rebalansa financijskog plana za 2024. su 997.994 eura.

Ukupni rashodi i izdatci su veći u odnosu na ukupne prihode i primitke, te će se pokriti iz prenesenog viška iz ranijih godina, kako bi I. Rebalans financijskog plana za 2024. bio uravnotežen.

Odstupanja u odnosu na izvorni Financijski plan za 2024. prema programima su:

|  |  |  |  |  |
| --- | --- | --- | --- | --- |
| R.br. | Naziv programa | Plan 2024. | Razlika | Novi plan 2024. |
| 1. | P1 REDOVNE DJELATNOSTI | 896.585 | 26.402 | 922.987 |
| 2. | P14 OSNOVNOŠKOLSKO OBRAZOVANJE-DECENTRALIZACIJA | 55.570 | 1.670 | 57.240 |
| 3. | P15 OSNOVNOŠKOLSKO OBRAZOVANJE-IZNAD STANDARDA | 10.519 | 31742 | 42261 |
|  | Ukupno: | 962.674 | 59814 | 1022488 |

**NAZIV PROGRAMA: P1 REDOVNE DJELATNOSTI**

OPIS PROGRAMA: Unutar programa je organizirana aktivnost Redovna djelatnost OŠ – vlastita sredstva.

CILJ PROGRAMA: Kod planiranja prihoda i rashoda planira se svrsishodna nabava opreme za rad kroz uključenje vlastitih sredstava u osiguranje materijalne osnove rada, za što kvalitetniji rad i ugođaj unutar primarnog djelokruga rada škole, kako učenika/ca, tako i zaposlenika/ca. Povećati interes učenika/ca za zdravu prehranu u školskoj kuhinji i povećati interes članova zajednice za sportske aktivnosti kroz zakup školsko-sportske dvorane.

Kroz izvannastavne aktivnosti i izvanučioničnu nastavu proširiti interese i znanje učenika/ca.

Iz sredstava državnog proračuna nabavljeni su radni i trajni udžbenici, a iz sredstava općinskog proračuna radne bilježnice za sve učenike.

U ovaj program su uvrštene plaće i materijalna prava zaposlenih koji se financiraju iz državnog proračuna, te imaju za cilj pravedno nagraditi zaposlene za njihov kvalitetan rad u školi.

**NAZIV PROGRAMA: P14 OSNOVNOŠKOLSKO OBRAZOVANJE – DECENTRALIZACIJA**

OPIS PROGRAMA: Unutar programa su organizirane aktivnosti i projekti: Redovna djelatnost OŠ – DEC, Investicijsko i tekuće održavanje u OŠ – DEC, Ulaganja u opremu osnovnog školstva – DEC.

CILJ PROGRAMA: Kroz redovne materijalne troškove škole koji se financiraju iz sredstava županijskog proračuna ( osnivač Bjelovarsko-bilogorska županija ), osigurati materijalnu osnovu za redovno funkcioniranje građevinskih objekata i opreme, kako kroz redovno održavanje, tako i kroz nabavu sredstava za rad i izgradnju novih objekata, te kroz investicijsko održavanje građevinskih objekata. Povećati upućivanje zaposlenika na stručna osposobljavanja. Poboljšati materijalnu osnova za redovan rad učitelja u nastavnom procesu.

**NAZIV PROGRAMA: P15 OSNOVNOŠKOLSKO OBRAZOVANJE - IZNAD STANDARDA**

OPIS PROGRAMA: Unutar programa organizirane su slijedeće aktivnosti i projekti: Županijska natjecanja OŠ, Kulturne i javne djelatnosti , Osiguranje školskih zgradaSufinanciranje e-tehničara, Školska shema, Školski medni dan, Erasmus+ i Pomoćnici u nastavi.

CILJ PROGRAMA: Poticati učenike i omogućiti materijalnu osnovu za sudjelovanje učenika na županijskim natjecanjima u znanju.

Usluge e-tehničara su neophodne zbog održavanja CARNET mreže i IKT opreme u školi.

Školska shema je EU projekt kojim se omogućuje dostupnost mlijeka i voća u prehrani učenika/ca.

Školski medni dan je EU projekt kojim se učenicima 1. razreda poklanja staklenka meda.

Erasmus+ je projekt EU u području općeg obrazovanja i odgoja, a cilj je dodatno obrazovanje učitelja u inozemnim učilištima, kako bi svoje novo znanje prenijeli na svoja radna mjesta.

Pomoćnici u nastavi rade sa učenicima kojima je potrebna pomoć u nastavi.

U I. Rebalansu Financijskog plana OŠ Ivanska za 2024.godinu mijenja se i dodaje slijedeće:

**Vlastiti i namjenski prihodi**

Iz povećanih planiranih vlastitih prihoda i od prenesenog viška prihoda od zakupa dvorane i najma stana iz ranijih godina planira se nabava namještaja prema Odluci ravnateljice, te oprema i usluge za popravak dvorane. Preneseni višak od zakupa dvorane 5.630 eura, dok je od stana 932 eura, a od uplate radnika 2.916 eura. Planirani rashodi za usluge na održavanju sportske dvorane su povećani za 700 eura, jer se planiraju radovi na dvorani (popravak zidova dvorane i pločnika oko dvorane). Od uplate radnika za školski obrok planira se nabava sitnog inventara (posuđa) za opremanje školske kuhinje. Planirani rashod se povećava za 250 eura. Iz prenesenog viška iz ranijih godina od uplata radnika planiraju se rashodi za opremu, nabava opreme za školsku kuhinju (štednjak) prema Odluci ravnateljice. Planiran je prihod u iznosu od 10,00 eura od prikupljenog starog papira kojeg su prikupljali učenici PŠ Narta, a utrošit će se na rashode za usluge. Povećavaju se planirani rashodi za namirnice za školski obrok za 12.000 eura jer planirana sredstva nisu dostatna za cijelu 2024.godinu. za nabavu namirnica za školski obrok. Shodno povećanju rashoda planira se i povećanje prihoda.

**Prihodi za decentralizirane funkcije OŠ**

Prihodi za decentralizirane funkcije planirani su u većem iznosu za 1.670 eura. Povećavaju se sa 55.570 eura na 57.240 eura prema Odluci o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva Bjelovarsko-bilogorske županije u 2024. godini. Planirani rashodi za materijal i energiju s obzirom da se povećala cijena na tržištu (električna energija, plin, uredski materijal, materijal i sredstva za čišćenje i održavanje) se povećavaju za 460 eura. Planirani rashodi za usluge se povećavaju za 995 eura jer se povećala cijena usluga na tržištu, te su i u navedenome planirane usluge zdravstvenih pregleda domara, redovne usluge koje škola koristi i ostale usluge koje pridonese kvalitetnijem radu škole i sportsko školske dvorane za učenike. Povećavaju se planirani rashodi za nabavu zamrzivača, kosilice, trimera, te ostale računalne opreme za redovito poslovanje škole za 215 eura. Shodno povećanju rashoda povećavaju se i prihodi.

**Opći prihodi i primici**

OŠ Ivanska bila je domaćin manifestacije Danas mali, sutra veliki majstor - 11.modelarska liga, te se planirani rashod za materijal povećavaju se za 1.000 eura na županijskim natjecanjima. Povećavaju se rashodi za sredstva usluge E-tehničara za 100 eura, kako bi sredstva bila dovoljna za uslugu tokom 2024.godine. Shodno povećanju rashoda povećavaju se i prihodi. Planira se smanjenje planiranih rashoda u iznosu od 1278 eura za plaće, naknade troškova zaposlenicima, doprinosa, te ostalih rashoda za pomoćnike u nastavi Faza VI. iz izvora financiranja općih prihoda i primitaka jer su planirana veća sredstva iz pomoći.

**Donacije**

Planirani prihodi donacija su povećani jer smo zaprimili nekoliko donacija od raznih trgovačkih subjekata, subjekata izvan proračuna i fizičkih osoba. Donacije će se utrošiti za materijal za organizaciju Dana škole, te za razni radni materijal za učenike, namještaj i opremu za sobu za odmor. Donacija od trgovačkih subjekata koji organiziraju učeničke izlete utrošit će se za učitelje koji su bili pratitelji na učeničkim izletima. Povećavaju se planirani rashodi naknada troškova za zaposlenike za 150 eura. Povećavaju se rashodi za materijal i energiju za 1.600 eura. Povećavaju se planirani rashodi za opremu za 1.000 eura. Tim donacijama povećati će se bolji radni uvjeti za naše učenike škole, ali i za zaposlenike škole.

**Pomoći**

Povećavaju se planirani prihodi za školsku shemu voća i mlijeka sa za 700 eura, kako bi sredstva bila dostatna za sve mjesece u kojima su djeca u školi u 2024.godini.

Povećavaju se planirani prihodi za plaće, naknade troškova zaposlenicima, doprinosa, te ostalih rashoda za pomoćnike u nastavi Faza VI. u iznosu od 1.188 eura.

Od prenesenog viška u iznosu od 15.016 eura od sredstava Erasmus + projekt planira se utrošiti tokom 2024. godine na službena putovanja i ostale rashode putovanja za sudionike u projektu Erasmus +. Planiraju se prihodi po Erasmus + projektu u iznosu od 15.016 eura po dobivenoj Obavijesti o rezultatima Poziva na podnošenje prijedloga za program Erasmus + za 2024.g za Ključnu aktivnost 1 u području odgoja i obrazovanja. Sredstva se planiraju utrošiti na službena putovanja i ostale rashode putovanja za sudionike u projektu Erasmus +.

 Ravnateljica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Sunčica Đuričić-Kocijan, dipl.uč.